ओवरफ्लो होने से नहर फूटी, 1000 बीघा में भर गया पानी, फसल बर्बाद
खेतों को लबालब देख कर किसानों ने तत्काल इसकी सूचना राजघाट नहर परियोजना के अधिकारियों को दी। मौके पर उपयंत्री एससी श्रीवास्तव पहुंचे। उन्होंने गेट खुलवाए। इसके बाद जहां से नहर टूटी वहां पर ग्रामीणों की मदद से रेत की बोरिया डाल कर क्षतिग्रस्त नहर की मरम्मत कराई।
इन किसानों के खेतों में पानी से अाफत
ग्राम बरोह के लक्ष्मण सिंह की 7 बीघा, कैलाश नारायण की 11 बीघा, हरनारायण राजपूत ढाई बीघा, हरिओम राजपूत तीन बीघा, बाबूलाल तीन बीघा, कप्तान सिंह सात बीघा, ज्वाला प्रसाद छह बीघा, बलवान सिंह चार बीघा, अतर सिंह एक बीघा, खेम सिंह 10 बीघा, गनेशी कुशवाहा ढाई बीघा, माधव सिंह डेढ़ बीघा, राजकुमार पंडित दो बीघा, पहार सिंह जाटव दो बीघा, अतर सिंह दो बीघा, राजेंद्र पांच बीघा, श्रीराम जानकी मंदिर की दो बीघा जमीन, रतन सिंह राजपूत दो बीघा, चरण सिंह आठ बीघा, भारत सिंह 20 बीघा,, विशाल सिंह पांच बीघा, हमीर सिंह पांच बीघा, गब्बर सिंह पांच बीघा, राकेश पुजारी 15 बीघा, रामविहारी 20 बीघा, बाबू सिंह लैतरा सात बीघा, कोमल सिंह छह बीघा, शीतल छह बीघा, शंकर सात बीघा, कप्तान सिंह सात बीघा, राजेंद्र गुर्जर 20 बीघा गेहूं के खेतों में नहर का पानी भर गया। यह किसान सिर्फ बरोह के हैं। इसके अलावा ग्राम लैंतरा व गोहना के किसानों के खेत भी प्रभावित हुए हैं। इन गांव के मौजा में भी पानी खेतों में भर गया।
किसानों को हुआ है नुकसान
राजघाट नहर संभाग 27 के उपयंत्री एससी श्रीवास्तव ने बताया किअज्ञात लोगों ने गेट को गिरा कर नहर बंद कर दी थी। ओवर फ्लो होकर नहर फूट गई। दिसंबर में भी ऐसा हुआ था। धीरपुरा थाने में रिपोर्ट भी दर्ज कराई थी। सही है कि किसानों के खेत पानी से भर गए। फसल को नुकसान होगा। नहर की मरम्मत करा दी गई है।
पहले भी हुआ नुकसान
दिसंबर में बुबाई के दौरान भी नहर टूटने से खेत लबालब हो गए थे। खेत में बोया गया बीज खराब हो गया था। फसल पकने पर आई तो 20 बीघा गेहूं का खेत पानी से लबालब हो गया। हम तो बर्बाद हो गए। हुकुम सिंह राजपूत ग्राम बरोह
कोई देखने नहीं आया
खेत पानी से लबालब हो गए। गेहूं की फसल बर्बाद हो गई। अधिकारियों को इसकी सूचना दी। लेकिन अब तक आरआई या पटवारी देखने तक नहीं आए। 7 बीघा फसल बर्बाद हो गई। सगुन सिंह ग्राम बरोह
पुलिस करें कार्रवाई
दिसंबर में भी किसी ने नहर को क्षति पहुंचाई थी। फिर किसी ने गेट बंद कर नहर के साथ फसल को नुकसान पहुंचा दिया है। पुलिस कार्रवाई करे। कोक सिंह राजपूत, ग्राम बरोह
तत्काल कराई नहर की मरम्मत फिर भी किसानों को हो गया नुकसान
भास्कर संवाददाता | दतिया
ग्राम बरोह में कुछ लोगों ने नहर का गेट बंद कर दिया, जिससे नहर ओवर फ्लो होकर नहर फूट गई। नहर का पानी लैतरा, गोहना, बरोह मौजा के खेतों में भर गया। लगभग 1 हजार बीघा में खड़े गेहूं के खेत तालाब बन गए। इससे फसल खराब होने की आशंका बन गई। ग्रामीणों के अनुसार पूर्व में बोवनी के दौरान भी नहर फूटने से उनका बीज खराब हो गया था। अब पकी फसल में पानी भर जाने से वह खराब होगी। ग्रामीणों ने मुआवजे की मांग की है।
बरोह क्षेत्र से राजघाट मुख्य नहर से गोंदन डिस्ट्रीब्यूटरी की नहर निकली है। इससे दो सब माइनर भी शामिल हैं। शुक्रवार की रात गोहना क्षेत्र की सब माइनर में पानी पहुंचाने के लिए अज्ञात लोगों ने नहर में लगे गेट बंद कर दिए। इससे नहर ओवर फ्लो हो गई। गेट से कुछ दूर ही नहर दो स्थानों पर फूट गई। जिससे गेहूं के खेतों में पानी भर गया। लगभग 100 किसानों के 1 हजार बीघा खेतों में पानी भर गया। कुछ खेत तो पूरी तरह से तालाब नजर आने लगे। खड़ी फसल में पानी भर जाने से फसल की जड़ें सड़ जाएंगी। इससे न केवल फसल की बढ़वार रुकेगी बल्कि पकने के कगार पर खड़ी फसल के पौधे हल्की हवा के झोंके से गिर जाएंगे।
ग्राम बरोह में खेतों की मेड़ों पर मिट्टी लगाकर फसल में भरे पानी को बाहर निकालने का प्रयास करते कृषक।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva